SPRC บวกสวนตลาด! ลุ้นวิ่งแตะเป้า 8 บ. รับผลงาน Q4 ฉายแววฟื้น
SPRC บวกสวนตลาด! ลุ้นวิ่งแตะเป้า 8 บ. รับผลงาน Q4 ฉายแววฟื้น
SPRC บวกสวนตลาด! ลุ้นวิ่งแตะเป้า 8 บ. รับผลงาน Q4 ฉายแววฟื้น
30 พ.ย. 2563

ผู้สื่อข่าวรายงานว่า ราคาหุ้นบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ล่าสุด ณ เวลา 15.05 น. อยู่ที่ 7.65 บาท ปรับตัวขึ้น 0.30 บาท หรือ 4.08% ด้วยมูลค่าการซื้อขาย 603.03 ล้านบาท
ทั้งนี้ บล.ซีจีเอส ซีไอเอ็มบี แนะนำซื้อ ให้ราคาเป้าหมาย 8 บาท ด้าน บล.ทิสโก้ แนะนำ “ถือ” SPRC ราคาเป้าหมาย 6.20 บาท/หุ้น หลังรายงานผลประกอบการไตรมาส 3/2563 ที่ 268 ล้านบาท ลดลง 76% จากไตรมาสก่อน แต่ดีขึ้นจากขาดทุน 925 ล้านบาทในช่วงไตรมาส 3/2562 หากไม่รวมรายการพิเศษต่างๆ แล้ว SPRC จะรายงานผลขาดทุนจากการดำเนินงานหลัก 615 ล้านบาท เทียบกับกำไร 255 ล้านบาทในช่วง ไตรมาส 2/2563 และขาดทุน 465 ล้านบาทในไตรมาส 3/2563 ทั้ง จากไตรมาสก่อน และจากช่วงเดียวกันเมื่อปีก่อน อ่อนแอลงจากต้นทุนน้ำมันดิบที่เพิ่มขึ้นพร้อมอัตรากำไรที่ลดลง แม้ผลประกอบการจะออกมาตามคาด แต่การดำเนินงานอ่อนแอจากอัตรากำไรที่ลดลง แต่ชดเชยด้วยกำไรจากการป้องกันความเสี่ยง
ขณะที่ ธุรกิจการกลั่นของ SPRC ได้รับผลกระทบจาก GRM ที่ลดลงในช่วงไตรมาส 3/2563 จากการกลั่นที่อ่อนแอ และต้นทุนของสต็อคที่สูง โดยบริษัทรายงาน GRM ที่ 1.5 ดอลลาร์ในช่วงไตรมาส 3/2563 ลดลงจากเดิมที่ 4.7 ดอลลาร์ และ 5.1 ดอลลาร์ในช่วงไตรมาส 2/2563 และไตรมาส 3/2562 ตามลำดับ แต่อย่างไรก็ตาม SPRC มี GRM ที่ยังดีกว่าคู่แข่ง เนื่องจากสัดส่วนที่ใช้ gasoline มากกว่า diesel และ jet ทำให้มีต้นทุนที่ต่ำกว่า
ทั้งนี้ คาดการดำเนินงานหลักของ SPRC จะดีขึ้นในช่วงไตรมาส 4/2563 จากต้นทุนน้ำมันดิบของตะวันออกกลางที่ลดลงมาใกล้กับดูไบในช่วงไตรมาส 4/2563 และอัตรากำไรของผลิตภัณฑ์ต่างๆ ที่เพิ่มขึ้น แต่อย่างไรก็ตาม ผลประกอบการจะขึ้นกับกำไรและขาดทุนของสต็อค และความผันผวนต่างๆ ที่เพิ่มขึ้น และราคาน้ำมันดิบดูไบเพิ่มขึ้น 1.8 ดอลลาร์ จากราคาเฉลี่ยในเดือน ก.ย.2563 แนะนำให้ ถือ โดยมีมูลค่าที่เหมาะสม 6.2 บาท (PBV ที่ 1.1 เท่าสำหรับปี 2564)
 